[{"text_idx": "#000000", "text": "Otzarretako pagadia (Zeanuri) Euskal Herriko toki magikoenetakoa da, baita argazki gehien egiten diren lekuetako bat ere. Enbor sendoko eta sustrai handiko ehun urtetik gorako pagoak ikusiko dituzu, paraje osoa hartzen dutenak, goroldioaren berdearekin batera."}, {"text_idx": "#000001", "text": "Pagoen adarrak horizontalean hazten dira, baina bada berezitasunik pagadi honetan atentzioa ematen duena: pagoek forma \u201cbitxia\u201d dute, adarrak indarrez hazten baitira zerurantz. Orain del 50 urte baino gehiago, pago hauek kimatu egiten ziren, egurrarekin ikatza egiteko. Modu iraunkorrean egindako jarduera tradizionala zen."}, {"text_idx": "#000002", "text": "Egun, pagadi babestua naturako irudi ederra da, urtaroaren arabera aldatu egiten dena. Goza ezazu naturaren ikuskizun honetaz eta begiratu adarrei zerurantz argi bila doazela. Gainera, zorte apur batekin, Basajauna ikusteko aukera ere izango duzu..."}, {"text_idx": "#000003", "text": "Susana 26, Alcala\u0301 de Henares"}, {"text_idx": "#000004", "text": "Hori guztia nahikoa ez baduzu, hurbil bada beste ezusteko bat: Ugunako ur-jauzia. Ez da munduko ur-jauzirik handi eta ikusgarriena, baina toki magikoa da, uraren soinua entzuteaz batera estresa desagerrarazteko modukoa. Izugarri gustatuko zaizu!"}, {"text_idx": "#000005", "text": "Baso eder hau Gorbeiako Parke Naturalean dago. N-240 errepidea (Bilbo-Gasteiz) hartu behar da, Legutioraino. Barazar gainera iritsitakoan, 38,5. kilometroan (gasolina-zerbitzugune batzuk daude bertan), eskuinean dagoen hormigoizko bidea hartu behar da, zerbitzugunea baino lehentxeago. Bada \u201cGorbeiako Parke Naturala\u201d dioen kartela. Jarraitu hormigoizko bide horretatik eta, kilometro batera, bidegurutze batera iritsiko zara. Hartu ezkerreko bidea eta jarraitu zuzen Otzarreta alboko aparkalekuraino."}, {"text_idx": "#000006", "text": "Ugunara iristeko ere, N-240 errepideko 38,5. kilometrora iritsi behar duzu. Barazar gainera iritsitakoan, \u201cGorbeiako Parke Naturala\u201d dioen seinaleari jarraitu behar zaio, hormigoizko bidetik. Kilometro batera, gutxi gorabehera, bidegurutzea atzean utzi, eta Saldropoko hezeguneko aparkalekura iritsiko zara."}, {"text_idx": "#000008", "text": "\"Eraman eurirako oinetakoak, batik bat aurreko egunetan euria egin badu\""}, {"text_idx": "#000010", "text": "\u201cEz genuen astirik izan Itzinako tontorra ikusteko, ezta Gorbeiako Gurutzera igotzeko ere. Baina berriz itzuliko gara, seguru!\u201d."}, {"text_idx": "#000011", "text": "Naturaz eta euskal kulturaz margoturiko mendiak"}]